Majstrovstvá sveta vo volejbale mužov 1994
Majstrovstvá sveta vo volejbale mužov 1994 boli v poradí 13. Majstrovstvá sveta vo volejbale mužov, ktoré organizuje Medzinárodná volejbalová federácia (FIVB). Konali sa od 29. septembra8. októbra 1994 v dvoch gréckych mestách: Atény a Solún, za účasti 16 tímov. Nováčikom turnaja bolo iba družstvo Alžírska. Po Bulharsku v roku 1970 bolo Grécko iba druhou krajinou z Juhovýchodnej Európy, ktorá organizovala svetový šampionát mužov. Svoj druhý titul získalo Taliansko, ktoré vo finále zvíťazilo nad Holandskom. Strieborné Holandsko získalo pri svojej deviatej účasti prvú medailu z MS.